***PÁPAKOVÁCSI ÖNKORMÁNYZAT***

***KÉPVISELŐ-TESTÜLETE***

***8596 Pápakovácsi Fő utca 19.***

***Szám***: Pk 28-16/2023.

***Jegyzőkönyv***

***Készült***: Pápakovácsi Község Önkormányzat képviselő-testületének 2023 . június 22-én 16.00 órakor megtartott nyilvános testületi ülésről.

***Az ülés helye:*** Polgármesteri Hivatal

Pápakovácsi Fő utca 19..

***Jelen vannak***: Burghardt Ferenc polgármester

Takács László alpolgármester

Nagy Szabolcs képviselő (3 fő)

Vándor Zoltán és Hári Zsuzsanna képviselők távolmaradásukat előzetesen bejelentették.

Tanácskozási joggal részt vett: Kissné Szántó Mária jegyző

Lakosság részéről érdeklődő nem volt.

**Burghardt Ferenc polgármester** köszöntötte a képviselőket. Megállapította, hogy az 5 fő képviselőből 3 fő megjelent, az ülés határozatképes, azt megnyitotta. (jelenléti iv jkv. 1. melléklete)

Javasolta az alábbi napirend elfogadását, a kiküldött meghívóban foglaltaknak megfelelően:

**Napirend**

1. Pályázat benyújtása eszközbeszerzése

(meghivó jkv. 2. melléklete)

A képviselők a javaslattal egyhangúlag egyetértettek, más napirendre javaslat nem volt.

**Napirend tárgyalása**

1. **Pályázat benyújtása eszközbeszerzése**

**Előadó: Burghardt Ferenc polgármester**

**Burghardt Ferenc polgármester**  megállapította, hogy a pályázati felhívást a képviselők a meghívóval kézhez kapták. (jkv. 3. melléklete) Szóbeli előterjesztésben elmondta, hogy a Somló-Marcalmente-Bakonyalja Leader Akciócsoport által kibocsátott VP6-19.2.1.-77-4a-23 számú pályázati felhívás alapján lehetőség van közterületek karbantartásához eszközbeszerzésre, maximum 2 millió Ft támogatás nyerhető el, a benyújtott pályázat – ha sikeres – 95 % os támogatásban részesül.. A pályázat utófinanszírozott. Rézsükaszát szeretnénk vásárolni a meglévő kistraktorhoz, valamint pótkocsit, é erre egy magasító készlet. Utóbbi eszközök is szintén a kistraktorhoz tartoznának. A beszerzendő gépek összértéke 2.312.670 Ft, ebből a támogatás 2.000.000 Ft. Kérte a véleményeket, hozzászólásokat.

Hozzászólás nem volt, a képviselők egyetértettek az előterjesztésben foglaltakkal, támogatták a pályázat benyújtását.

A polgármester kérte a képviselőket a szavazásra:

Pápakovácsi Község Önkormányzat Képviselő-testülete 3 igen szavazattal – ellenszavazat és tartózkodás nélkül – az alábbi határozatot hozta:

**24/2023. (VI.22.) KT határozat**

1. A projekt címe: Önkormányzati eszközbeszerzés 2023.
2. A projekt megvalósítási helyszínének pontos címe: 8596 Pápakovácsi Fő utca 19 .
3. A projekt megvalósítási helyének helyrajzi száma: 143 hrsz.
4. A támogatási felhívás száma: VP6-19.2.1.-77-4a-23 Somló-Marcalmente-Bakonyalja LEADER Akciócsoport – Helyi fejlesztések támogatása
5. A projekt összes költsége: 2.312.670 Ft
6. A projektnek a támogatás szempontjából elszámolható költsége 2.312.670 Ft
7. A projekt teljes költségére vonatkozó önkormányzati önerő számszerű összege és forrása: 312.670 Ft - saját forrás: az önkormányzat 2023.évi költségvetése
8. A támogatási kérelem benyújtásakor az igényelt támogatás összege: 2.000.000 Ft .
9. Az Önkormányzat kötelezettséget vállal arra, hogy a támogatás elnyerése esetén az önkormányzati önerő összegét a költségvetésében elkülöníti.

Több napirend, hozzászólás nem volt, a polgármester a képviselő-testület nyilvános ülését 16.30 órakor bezárta.

K.m.f.

Burghardt Ferenc Kissné Szántó Mária

polgármester jegyző